Ի՞նչ է «Իսլամական պետությունը», ինչպե՞ս է գոյացել։ Ահաբեկչական այդ բանդան ի հայտ է եկել Սիրիայում, ամերիկացիների ուղղակի աջակցությամբ, այնուհետև, տարբեր աղբյուրներից զենքի տիրապետելով և համալրելով իր շարքերը, ԻՊ-ը սկսեց զավթել տարածքներ և իրեն անվանեց «Իրաքի և Լևանտի Իսլամական պետություն»։ Հետո ներխուժեց Իրաք, որտեղ նրան հարեցին խաղից դուրս մնացած նախկին բաասականները։ ԻՊ-ն արդարացրեց սեփականատերերի հույսերը և անփոխարինելի զենք դարձավ տարածաշրջանում քաոսի հաստատման համար, այսինքն՝ արեց ճիշտ այն, ինչը պահանջվում էր իրենից։ Ավելի քան մեկ տարի առաջ, երբ ԻՊ-ը ընդարձակ տարածքներ զավթեց, Օբաման հասկացավ, որ հարկ է ինչ-որ բան ձեռնարկել՝ համաշխարհային հանրությանը համոզելու, թե, իբր, ամերիկյան վարչակազմը պայքարում է ահաբեկչության դեմ։ Սկսվեցին օդային հարձակումներն Իրաքում և Սիրիայում ԻՊ դիրքերի վրա։ Այդ հարձակումների տարբերիչ և զարմանալի առանձնահատկությունը դարձավ այն, որ դրանք օգուտ չբերեցին, ավելին՝ անցած տարվա ընթացքում ԻՊ-ը զգալիորեն ընդլայնեց իր տարածքները։ Ահա այստեղ արդեն մենք ստիպված ենք ընդունել, որ իրականում ամերիկացիները և նրանց դաշնակիցներն առհասարակ նպատակ չեն դրել ոչնչացնել ԻՊ-ը, նրանց նպատակն ընդամենը ԻՊ ոչնչացման ներկայացումը բեմադրելն էր, ինչն էլ նրանց ինչ-որ չափով հաջողվեց, քանզի մարդկության մեծամասնությունը տառապում է բթամտությամբ և ենթակա է արևմտյան զանգվածային լրատվամիջոցների ազդեցությանը։ Բայց մենք հո մարդկության մեծամասնությանը չե՞նք պատկանում, և ամերիկյան ԶԼՄ-ներն ի վիճակի չեն ապուշացնել մեզ, դրա համար էլ մենք կարող ենք գալ սեփական մտահանգումների։